CELEX: 62013CN0033
Language: lt
Date: 2013-01-22 00:00:00
Title: Byla C-33/13: 2013 m. sausio 22 d. Wojewódzki Sąd Administracyjny w Łodzi (Lenkija) pateiktas prašymas priimti prejudicinį sprendimą byloje Marcin Jagiełło prieš Dyrektor Izby Skarbowej w Łodzi

18.5.2013   
            
            
               LT
            
            
               Europos Sąjungos oficialusis leidinys
            
            
               C 141/8
            
         2013 m. sausio 22 d.Wojewódzki Sąd Administracyjny w Łodzi (Lenkija) pateiktas prašymas priimti prejudicinį sprendimą byloje Marcin Jagiełło prieš Dyrektor Izby Skarbowej w Łodzi
   
   (Byla C-33/13)
   2013/C 141/13
   Proceso kalba: lenkų
   
      Prašymą priimti prejudicinį sprendimą pateikęs teismas
   
   
      Wojewódzki Sąd Administracyjny w Łodzi
   
   
      Šalys pagrindinėje byloje
   
   
      Pareiškėjas: Marcin Jagiełło
   
      Atsakovas: Dyrektor Izby Skarbowej w Łodzi
   
   
      Prejudiciniai klausimai
   
   
               1.
            
            
               Ar 1977 m. gegužės 17 d. Šeštosios Tarybos direktyvos dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas (1) 4 straipsnio 1 ir 2 dalis, atsižvelgiant į 5 straipsnio 1 dalį, reikia aiškinti taip, kad jomis draudžiama prekių tiekimu laikyti subjekto, kuris su kito asmens sutikimu siekdamas nuslėpti savo ekonominę veiklą pasinaudojo to asmens įmone, atliktą pardavimą?
            
         
               2.
            
            
               Ar 1977 m. gegužės 17 d. Šeštosios Tarybos direktyvos dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas, 17 straipsnį reikia aiškinti taip, kad juo draudžiama atskaityti mokestį pagal sąskaitą faktūrą, išrašytą asmens, kuris tik savo vardu dengė kito subjekto atliktą prekių pardavimą, neįrodžius, kad pirkėjas žinojo ar remiantis objektyviomis aplinkybėmis galėjo numanyti, kad jo sudarytas sandoris yra susijęs su sąskaitą išrašiusio asmens ar su juo bendrai veikusio subjekto padarytu nusikaltimu ar kitais pažeidimais?
            
         
      (1)  OL L 145, p. 1; 2004 m. specialusis leidimas lietuvių k., 9 sk., 1 t., p. 23.